สวัสดีครับ คุณผมอยากทราบวิธีดุแลรักษาไม่ให้มัขึ้น สิวหรือ ตุ๋มคัน บริวเณหลังและวิธีแก้ แผลเป็นหลังมันแห้งหรือตกสเก็ดครับ- สาเหตุของการขึ้นสิวหลัง- วิธีการป้องกันและดูแลรักษาไม่ให้เกิด- และวิธีรักษาแผลเป็นให้หายหรือเจือจางครับขอบครับ
สวัสดีค่ะอาการตุ่มคันหรือผื่นนั้น อาจเกิดได้จากหลายสาเหตุ เช่น ผิวหนังอักเสบ ผิวหนังติดเชื้อ หรืออื่น ๆ ได้อีกมากมาย โดยทั่วไป การวินิจฉัยลักษณะของผื่นที่ผิวหนัง จำเป็นต้องตรวจดูผื่น และอาจต้องตรวจร่างกายส่วนอื่น และสอบถามอาการร่วมอย่างอื่นด้วย เพราะแต่ละโรคมีลักษณะเฉพาะตัวแตกต่างกันไปค่ะ การรักษาขึ้นกับสาเหตุค่ะสำหรับสิวเกิดจากรูขุมขนที่บริเวณผิวหนังถูกอุดตันจากการที่ร่างกายผลิตน้ำมันที่ชั้นผิวหนังมากเกินไป เซลล์ผิวหนังที่ตายแล้วไปอุดตันรูขุมขน และการติดเชื้อแบคทีเรียบริเวณผิวหนัง อาจเกิดการติดเชื้อแบคทีเรียร่วมด้วย ปัจจัยอื่น ๆ ร่วมด้วย เช่น การเปลี่ยนแปลงของระดับฮอร์โมนเทสโทสเตอโรนและแอนโดรเจนในวัยรุ่น การใช้ยากลุ่มสเตียรอยด์ ประวัติครอบครัว การสวมใส่เสื้อผ้าแนบเนื้อ เป็นต้นส่วนแผลเป็นเป็นกระบวนการหนึ่งของการรักษาแผลที่ร่างกายสร้างขึ้น เพื่อช่วยสร้างเนื้อเยื่อที่ถูกทำลายขึ้นใหม่ ทำให้บาดแผลหายเป็นปกติในที่สุด แต่หากกระบวนการนี้เกิดมากเกินไปก็จะเกิดแผลเป็นที่นูนมากกว่าปกติ ทั้งนี้การเกิดแผลเป็นในแต่ละคนไม่เหมือนกัน บางคนมีความเสี่ยงทางพันธุกรรมจึงมีโอกาสเกิดแผลเป็นมากกว่า โดยบริเวณที่เสี่ยงเกิดแผลเป็นนูนได้ง่ายคือหน้าอก หลัง ติ่งหู ไหล่ และข้อต่อต่าง ๆในกรณีที่เป็นแผลเป็นทั่วไป มักปรากฏเป็นสีแดงหรือสีคล้ำ นูนขึ้นมาจากผิวหนัง หลังจากนั้นจึงค่อย ๆ มีสีอ่อนและแบนลงเมื่อเวลาผ่านไป ซึ่งอาจใช้เวลานาน และอาจเหลือร่องรอยทิ้งไว้ แผลเป็นชนิดนี้มักไม่ทำให้เกิดความเจ็บปวด อาจมีอาการคันบ้าง แต่ก็เพียงช่วงเวลาไม่กี่เดือน และอาจมีลักษณะปรากฏเป็นสีค่อนข้างเข้มและไม่สวยงามเท่าไหร่นักวิธีรักษาแผลเป็นให้จางลง เช่น การใช้เจลหรือแผ่นซิลิโคนลดแผลเป็น การใช้แผ่นกด (pressure dressings)ส่วนการป้องกันอาจทำได้บางส่วนโดย ป้องกันเชื้อแบคทีเรียซ้ำทำให้แผลหายช้าและอาจเกิดแผลเป็นมากขึ้น ไม่ควรเขี่ย แคะ แกะ และเกาแผล เพราะเสี่ยงต่อแบคทีเรีย ซ้ำร้ายยังอาจทำให้แผลเป็นมีขนาดใหญ่ขึ้น อย่างไรก็ตามเนื่องจากแนวโน้มของการเกิดแผลเป็นของแต่ละคนและแต่ละบริเวณของร่างกายนั้นแตกต่างกัน แต่การป้องกันที่ทำได้เหล่านี้ก็อาจช่วยลดโอกาสการเกิดแผลเป็นลงได้เพียงระดับหนึ่งค่ะแนะนำว่า หากยังสงสัย หรือต้องการรักษาแผลเป็นด้วยวิธีอื่น ๆ เพิ่มเติม ควรต้องพบแพทย์เพื่อรับคำปรึกษา เพื่อให้การรักษาที่ถูกต้องเหมาะสมต่อไปค่ะ